Tolong jelaskan mengenai All About Eve (siri TV) dalam bahasa melayu

All About Eve () ialah sebuah drama bersiri Korea Selatan yang disiarkan pada tahun 2000 menerusi saluran MBC.

Kehidupan Jin Sun-mi pada awalnya bahagia bersama ayahnya yang merupakan seorang duda. Namun segalanya berubah setelah ayahnya membuat keputusan untuk mengambil seorang gadis yang dijadikan sebagai anak angkat yang sebaya dengannya, Heo Young-mi. Young-mi berasal daripada keluarga yang miskin dan ayahnya seorang pemabuk itu selalu menderanya. Walaupun berasal daripada keluarga miskin, Young-mi suka berlagak dan merendahkan orang lain. Young-mi berniat untuk merampas semua kebahagiaan Sun-mi termasuklah menggoda teman lelaki Sun-mi, Woo-jin. Woo-jin akhirnya terjatuh dalam godaan Young-mi lalu terlanjur sehingga menyebabkan Young-mi hamil. Disebabkan ingin bertanggungjawab terhadap kandungan Young-mi itu, Woo-jin kemudian bertindak untuk memutuskan hubungannya dengan Sun-mi. Sun-mi yang berasa kecewa dengan keputusan Woo-jin itu kemudian dia membawa diri ke London.

Setibanya di London, Sun-mi bertemu dengan seorang lelaki kacak, iaitu Yoon Hyung-chul. Bermula sebagai kawan akhirnya mereka jatuh cinta. Namun sayangnya mereka harus terpisah disaat Sun-mi terpaksa kembali ke Korea. Young-mi kini telah mengalami keguguran dan dia telah memutuskan hubungannya dengan Woo-jin. Disebabkan itu, kehidupan Woo-jin mula menjadi tidak tentu arah setelah mengetahui Young-mi hanya menjadikan dirinya sebagai alat untuk mencapai cita-citanya untuk menjadi seorang penyampai berita di sebuah stesen TV dimana Woo-jin bertugas. Sun-mi juga kini berjaya menjadi salah seorang penyampai berita yang berjaya namun dia dikejutkan dengan kemunculan semula Hyung-chul yang kini menjadi CEO Executive dan telah mengambil alih syarikat stesen TV dimana dia dan Young-mi bekerja. Young-mi yang terpikat dengan teman lelaki baru Sun-mi itu, kemudian dia berusaha untuk menggoda Hyung-chul namun cinta Hyung-chul kepada Sun-mi sangat kuat berbanding dengan  godaan Young-mi itu.

Bekas kekasih Young-mi kini kembali dan mengugut Young-mi bahawa rahsia kelamnya sebagai pelacur akan didedahkan sekiranya Young-mi enggan kembali kepadanya. Young-mi yang takut rahsianya didedahkan mencuba untuk melarikan diri dan setelah mengetahui bahwa Young-mi mencuba untuk melarikan diri daripadanya, bekas kekasih Young-mi itu lalu mengupah samseng untuk membunuh Young-mi namun gagal. Disebabkan itu, dia berusaha untuk membunuh Young-mi dengan tangannya sendiri. Woo-jin yang mengetahui nyawa Young-mi kini dalam bahaya, dia mencuba menyelamatkan Young-mi daripada dibunuh namun akhirnya Woo-jin terbunuh. Akhirnya kesemua kejahatan Young-mi terdedah. Young-mi yang kini tertekan dan sedih diatas kematian Woo-jin, mencuba untuk membunuh dirinya namun akhirnya dia dijumpai oleh sekumpulan rahib dalam keadaan amnesia yang menyebabkan dia kehilangan kesemua ingatan lalunya. Sun-mi bercadang untuk kembali ke London namun niatnya itu terhalang disebabkan Hyung-chul yang enggan melepaskannya pergi ke sana semula.